CELEX: 62008CN0297
Language: lv
Date: 2008-07-03 00:00:00
Title: Lieta C-297/08: Prasība, kas celta 2008. gada 3. jūlijā — Eiropas Kopienu Komisija/Itālijas Republika

30.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 223/35
            
         Prasība, kas celta 2008. gada 3. jūlijā — Eiropas Kopienu Komisija/Itālijas Republika
   (Lieta C-297/08)
   (2008/C 223/55)
   Tiesvedības valoda — itāļu
   Lietas dalībnieki
   
      Prasītāja: Eiropas Kopienu Komisija (pārstāvji — C. Zadra, D. Recchia un J.-B. Laignelot)
   
      Atbildētāja: Itālijas Republika
   Prasītājas prasījumi:
   
               —
            
            
               atzīt, ka Itālijas Republika, attiecībā uz Kampānijas reģionu neveicot visus pasākumus, kas vajadzīgi, lai nodrošinātu atkritumu reģenerāciju vai apglabāšanu, neapdraudot cilvēka veselību un neradot kaitējumu videi, un it īpaši neizveidojot pietiekamu un integrētu atkritumu apglabāšanas iekārtu tīklu, nav izpildījusi Eiropas Parlamenta un Padomes 2006. gada 5. aprīļa Direktīvas 2006/12/EK (1) par atkritumiem 4. un 5. pantā paredzētos pienākumus;
            
         
               —
            
            
               piespriest Itālijas Republikai atlīdzināt tiesāšanās izdevumus.
            
         Pamati un galvenie argumenti
   Ar šo prasību Komisija lūdz atzīt, ka Itālijas Republika Kampānijas reģionā nav izveidojusi integrētu un pietiekamu atkritumu apglabāšanas iekārtu tīklu, kas nodrošinātu saimniecisku patstāvību atkritumu apglabāšanas ziņā un kas ievērotu tuvākās vietas kritēriju. Apstrīdētās pienākumu neizpildes pamatā, kā to oficiālajos paziņojumos ir atzinušas pašas Itālijas iestādes, ir cilvēka veselības un vides apdraudējums, un tādējādi ar šo pienākumu neizpildi tiek pārkāpts Direktīvas 2006/12/EK 4. un 5. pants.
   
      (1)  OV L 114, 9. lpp.